**OBAVIJEST O REZULTATIMA**

**DODATNOG ROKA JAVNOG NATJEČAJA ZA FINANCIRANJE PRIPRAVNIČKOG STAŽA DOKTORA MEDICINE, DOKTORA DENTALNE MEDICINE, MAGISTARA FARMACIJE I MAGISTARA MEDICINSKE BIOKEMIJE I LABORATORIJSKE MEDICINE U 2021. GODINI**

Upravno vijeće Hrvatskog zavoda za zdravstveno osiguranje (u daljnjem tekstu: Zavod) donijelo je Odluku o dopunama Odluke o izboru pripravnika – doktora medicine i magistara farmacije za koje će se financirati pripravnički staž osnovom Javnog natječaja iz 2021. godine.

Predmetnom Odlukom izvršen je odabir kandidata za provođenje pripravničkog staža prijavljenih na dodatni rok Javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2021. godini, objavljen 22. srpnja 2021. godine (u daljnjem tekstu: Javni natječaj).

Kandidati su odabrani prema uvjetima i kriterijima iz Javnog natječaja i navedeni su u **Dodatku** **Liste prvenstva pripravnika** (nakon provedenog Javnog natječaja u 2021. godini) – Prilog 1.

Kandidat koji je podnio zahtjev za financiranje pripravničkog staža, a nije uvršten u Dodatak Liste prvenstva pripravnika naveden je u **Popisu prijavljenih kandidata koji nisu uvršteni u Dodatak Liste prvenstva pripravnika** (nakon provedenog Javnog natječaja u 2021. godini) – Prilog 2.

Popis primljenih kandidata dostavit će se zdravstvenoj ustanovi i drugom ugovornom subjektu Zavoda u kojima je kandidatima odobreno provođenje pripravničkog staža, a radi provođenja propisanog postupka u vezi sklapanja ugovora o radu na određeno vrijeme.

U Zagrebu, 13. listopada 2021. godine